LIETUVOS RESPUBLIKOS

VYRIAUSIASIS VALSTYBINIS DARBO INSPEKTORIUS

Į S A K Y M A S

DĖL VIEŠOJO VALDYMO IR GYNYBOS; PRIVALOMOJO SOCIALINIO DRAUDIMO ĮMONIŲ, ĮSTAIGŲ IR ORGANIZACIJŲ ELEKTRONINIO INSPEKTAVIMO COVID-19 PLITIMO PREVENCIJOS KLAUSIMAIS

2021 m. lapkričio 11 d. Nr. EV-253

Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 1 ir 6 punktais, Institucijų atliekamų priežiūros funkcijų optimizavimo gairių aprašo, patvirtinto Lietuvos Respublikos Vyriausybės 2010 m. gegužės 4 d. nutarimu Nr. 511 „Dėl institucijų atliekamų priežiūros funkcijų optimizavimo“, 7.9 papunkčiu bei įgyvendindamas Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. spalio 23 d. sprendimą Nr. V-2347 „Dėl ekstremaliosios situacijos metu taikomų apribojimų laikymosi kontrolės“:

1. T v i r t i n u pridedamus:

1.1. Viešojo valdymo ir gynybos; privalomojo socialinio draudimo įmonių, įstaigų ir organizacijų elektroninio inspektavimo COVID-19 plitimo prevencijos klausimais teminę ataskaitą (toliau – Teminė ataskaita);

1.2. Viešojo valdymo ir gynybos; privalomojo socialinio draudimo įmonių, įstaigų ir organizacijų, inspektuojamų elektroniniu būdu COVID-19 plitimo prevencijos klausimais, sąrašą (toliau – Sąrašas).

2. N u r o d a u viešojo valdymo ir gynybos; privalomojo socialinio draudimo ekonominės veiklos įmonių, įstaigų ir organizacijų (toliau – įstaigos), įtrauktų į Sąrašą, vadovams užtikrinti, kad jų paskirti atsakingi asmenys:

2.1. įvertintų pagal Teminę ataskaitą prevencines priemones, įgyvendinamas įstaigoje COVID-19 plitimui užkirsti;

2.2. informaciją apie prevencines priemones, įgyvendinamas įstaigoje COVID-19 plitimui užkirsti, iki 2021 m. gruodžio 1 d. pateiktų Lietuvos Respublikos valstybinei darbo inspekcijai prie Socialinės apsaugos ir darbo ministerijos (toliau – VDI) elektroniniu būdu atsakant į Teminės ataskaitos klausimus (viena įstaiga – viena Teminė ataskaita, nepaisant įstaigos struktūrinių ir kitų padalinių bei kitų aplinkybių) tiesiogiai prisijungus prie VDI Elektroninių paslaugų darbdaviams sistemos (EPDS). Teminės ataskaitos popieriniai variantai negalioja.

3. N u s t a t a u, kad įstaigose, neįvertinusiose pagal Teminę ataskaitą prevencinių priemonių, įgyvendinamų įstaigoje COVID-19 plitimui užkirsti ir VDI Elektroninių paslaugų darbdaviams sistemoje (EPDS) nepateikusiose Teminės ataskaitos, teisės aktų nustatyta tvarka bus atliekami neplaniniai patikrinimai VDI inspektoriams apsilankant patikros vietoje.

4. Į p a r e i g o j u:

4.1. VDI Biudžeto ir veiklos planavimo skyriaus vedėją organizuoti:

4.1.1. įstaigų, įtrauktų į Sąrašą, individualų informavimą apie šiuo įsakymu joms nustatytas prievoles – per 5 darbo dienas po šio įsakymo pasirašymo;

4.1.2. informacijos, pateiktos VDI Elektroninių paslaugų darbdaviams sistemoje (EPDS), statistinių rezultatų suvestinės parengimą ir pateikimą VDI Darbuotojų saugos ir sveikatos skyriui - per 5 darbo dienas po šio įsakymo 2.2 papunktyje nurodyto termino pabaigos;

4.2. VDI Darbuotojų saugos ir sveikatos skyriaus vedėją per 10 darbo dienų po šio įsakymo 2.2 papunktyje nurodyto termino pabaigos organizuoti atitinkamos analitinės informacijos parengimą ir pateikimą Valstybės ekstremaliųjų situacijų operacijų centrui ir Nacionaliniam visuomenės sveikatos centrui prie Sveikatos apsaugos ministerijos (esant poreikiui, kitoms valstybės institucijoms ir įstaigoms);

4.3. VDI Informacinių technologijų ir dokumentų valdymo skyriaus vedėją organizuoti šio įsakymo su priedais paskelbimą Teisės aktų registre bei VDI interneto išorės svetainėje;

4.4. VDI Administravimo skyriaus vedėją per 2 darbo dienas po šio įsakymo pasirašymo organizuoti visuomenės informavimą apie šiuo įsakymu įstaigoms nustatytas prievoles.

5. P a v e d u šio įsakymo vykdymo kontrolę Lietuvos Respublikos vyriausiojo valstybinio darbo inspektoriaus pavaduotojui ir VDI kancleriui pagal jų administravimo sritį.

Lietuvos Respublikos vyriausiasis valstybinis

darbo inspektorius	Jonas Gricius